Príloha č. 2

Vzor projektu „Špecializačný kurz pre vnútorných audítorov a finančných kontrolórov“

Organizátor a predkladateľ projektu:
Konkrétna vzdelávacia ustanovizeň

Forma:
Akreditovaný špecializačný kurz

Cieľ:
Cieľom je vyškoliť kvalifikovaných zamestnancov pre plnenie audítorských a kontrolných úloh na kvalitatívne vyššej úrovni.

Cieľové skupiny:
-	finanční kontrolóri a vnútorní audítori - skúsení zamestnanci, vedúci kontrolných skupín a vedúci audítorských akcií
-	vedúci útvarov vnútorného auditu a vedúci kontrolných organizačných jednotiek v orgánoch verejnej správy 

Počet účastníkov v jednom kurze: 
25 účastníkov, prípadne podľa potrieb

Periodicita kurzu:
1 x ročne, prípadne podľa potrieb

Celkový rozsah vzdelávacej aktivity:
4 semestre

Profil absolventa:
Absolvent získa vedomosti:
-	z kontrolného systému v SR a kompetencií jeho prvkov
-	z kontrolných systémov v niektorých štátoch
-	z medzinárodných štandardov pre profesionálnu prax  vnútorného auditu a odporúčaných postupov pre prax vnútorného auditu
-	z medzinárodných kontrolných štandardov ISAs, INTOSAI
-	z vybraných medzinárodných účtovných štandardov pre verejný sektor IPSAS - International Public Sector Accounting Standards
-	z medzinárodných štandardov pre audit informačných technológií ISACA - Information Systems Audit and Control Association
-	z európskej legislatívy v oblasti kontroly a auditu
-	zo správneho práva
-	z manažmentu verejnej správy

Vzdelávacie formy a metódy:
-	prezenčná forma (prednáška s diskusiou, práca v skupinách)
-	samoštúdium s využitím študijnej literatúry

Lektorské zabezpečenie:
-	lektori z konkrétnej vzdelávacej ustanovizne

Spôsob ukončenia:
-	záverečná skúška
-	obhajoba záverečnej práce

Výstup:
Osvedčenie o získanom vzdelaní  s celoštátnou platnosťou v zmysle zákona č. 386/1997 Z. z. o ďalšom vzdelávaní